PATVIRTINTA

Akmenės rajono paramos šeimai centro direktoriaus

2020 m. lapkričio 20 d. įsakymu Nr. V - 522

**KONKURSŲ AKMENĖS RAJONO PARAMOS ŠEIMAI CENTRO**

**DARBUOTOJŲ PAREIGOMS UŽIMTI ORGANIZAVIMO NUOSTATAI**

**I SKYRIUS**

**BENDROSIOS NUOSTATOS**

1. Konkursų Akmenės rajono paramos šeimai centro darbuotojų pareigoms užimti organizavimo nuostatai (toliau – Nuostatai) reglamentuoja konkursų organizavimą Akmenės rajono paramos šeimai centre (toliau – Centras), kai konkursą laimėję fiziniai asmenys priimami į Centro darbuotojų, dirbančių pagal darbo sutartis ir gaunančių darbo užmokestį iš valstybės ar Savivaldybės biudžeto lėšų (toliau – darbuotojai), pareigas, kurios priskiriamos:
   1. A lygio struktūrinio padalinio vadovų, specialistų grupei, kurioms būtinas ne žemesnis kaip aukštasis universitetinis išsilavinimas su bakalauro kvalifikaciniu laipsniu ar jam prilygintu išsilavinimu arba aukštasis koleginis išsilavinimas su profesinio bakalauro kvalifikaciniu laipsniu ar jam prilygintu išsilavinimu;
   2. B lygio struktūrinio padalinio vadovų, specialistų grupei, kurioms būtinas ne žemesnis kaip aukštesnysis išsilavinimas, įgytas iki 2009 metų, ar specialusis vidurinis išsilavinimas, įgytas iki 1995 metų;
2. Šie Nuostatai netaikomi:
   1. organizuojant konkursą darbuotojų pareigybėms, dėl kurių konkursas rengiamas vadovaujantis Lietuvos Respublikos Vyriausybės 2017 m. birželio 21 d. nutarimu Nr. 496 „Dėl Lietuvos Respublikos darbo kodekso įgyvendinimo“;
3. Sprendimą skelbti konkursą arba įgalioti konkursą skelbti kitą asmenį priima Centro direktorius (toliau – direktorius) ar jo įgaliotas asmuo.
4. Konkurso organizavimas apima:
   1. konkurso paskelbimą;
   2. dokumentų, kuriuos būtina pateikti norint dalyvauti konkurse (toliau – dokumentai), pateikimą ir priėmimą;
   3. pretendentų atrankos komisijos (toliau – komisija) sudarymą;
   4. pretendentų, pageidaujančių dalyvauti konkurse (toliau – pretendentai), atranką.

**II SKYRIUS**

**KONKURSO PASKELBIMAS**

1. Pretendentų atrankos būdas – pokalbis, kurio metu gali būti pateikiamos ir praktinės užduotys.
2. Konkursas skelbiamas Akmenės rajono paramos šeimai centro, Akmenės rajono savivaldybės, Užimtumo tarnybos internetinėse svetainėse ir vietinėje spaudoje. Skelbimas apie konkursą taip pat gali būti skelbiamas ir kitose visuomenės informavimo priemonėse.
3. Konkurso skelbime Akmenės rajono savivaldybės internetinėje svetainėje ir vietinėje spaudoje nurodoma:
   1. įstaigos pavadinimas;
   2. pareigybės, kurioms skelbiamas konkursas, pavadinimas;
   3. pareiginės algos pastoviosios dalies koeficientas;
   4. darbdavio siūlomas atlyginimas;
   5. informacija, kur galima rasti pilną konkurso skelbimą.
4. Konkurso skelbime Akmenės rajono paramos šeimai centro interneto svetainėje nurodoma:
   1. įstaigos pavadinimas;
   2. pareigybės, kurioms skelbiamas konkursas, pavadinimas;
   3. darbo vietos adresas;
   4. pareiginės algos pastoviosios dalies koeficientas (pareiginės algos baziniu dydžiu);
   5. darbdavio siūlomas atlyginimas;
   6. pretendentų atrankos būdas;
   7. pareigybės, kurioms skelbiamas konkursas, pareigybės aprašyme nurodyti specialūs reikalavimai;
   8. darbo pobūdis;
   9. būtinų pateikti dokumentų sąrašas, jų pateikimo tvarka ir terminas, dokumentus priimančio asmens elektroninio pašto adresas;
   10. kur galima gauti išsamesnę informaciją apie skelbiamą konkursą.

**III SKYRIUS**

**DOKUMENTŲ PATEIKIMAS IR PRIĖMIMAS**

1. Pretendentas privalo pateikti:
   1. prašymą leisti dalyvauti konkurse (šių nuostatų 1 priedas), nurodęs elektroninio pašto adresą, kuriuo informuoti pretendentą apie atitiktį 8.7 papunktyje nustatytiems reikalavimams;
   2. asmens tapatybę patvirtinantį dokumentą ir jo kopiją;
   3. išsilavinimą patvirtinantį dokumentą ir jo kopiją;
   4. gyvenimo aprašymą;
   5. užpildytą pretendento anketą (šių nuostatų 2 priedas). Pretendento anketa gali būti pildoma vietoje, pateikus prašymą asmeniškai, arba siunčiama elektroniniu paštu;
   6. Informatikos ir ryšių departamento prie Vidaus reikalų ministerijos pažymą dėl įtariamųjų, kaltinamųjų ir nuteistųjų  registro duomenų apie fizinį asmenį.
   7. savo privalumų sąrašą, nurodydamas dalykines ir asmenybines savybes, išsilavinimą, kvalifikacinę kategoriją, patirtį, įgūdžius, kvalifikacijos kėlimą ir pan.;
   8. valstybinio socialinio draudimo pažymėjimą ir (ar) kitus darbo patirtį patvirtinančius dokumentus (darbo sutartis, pažyma ir pan.), jei pareigybės, dėl kurios vyksta konkursas, pareigybės aprašyme nustatytas reikalavimas turėti atitinkamą darbo patirtį, ir šių dokumentų kopijas;
   9. kitus dokumentus, reikalingus patvirtinti konkurso skelbime nustatytus reikalavimus.
2. Dokumentai pateikiami Centro sekretorei – specialistei personalo klausimais (toliau – pretendentų dokumentus priimantis asmuo) per konkurso skelbime nurodytą terminą. Dokumentai saugojami iki konkurso dienos ir dar 30 kalendorinių dienų po konkurso pabaigos.

Pretendentų dokumentus priimantis asmuo priima prašymus bei kitus dokumentus ir registruoja juos pretendentų prašymų ir kitų pateiktų dokumentų registravimo žurnale (šių nuostatų 3 priedas), kuriame nurodoma: pareigybės, į kurią pretenduojama, pavadinimas, pretendento vardas, pavardė, pateikti dokumentai, jų pateikimo data, dokumentus priėmusio asmens vardas, pavardė ir parašas ir pretendento parašas (gaunant elektroniniu paštu – tai nurodyti pastabose). Pretendentas gali pateikti dokumentus asmeniškai arba siųsti juos konkurso skelbime nurodytam pretendentų dokumentus priimančiam asmeniui elektroniniu paštu.

1. Jeigu pretendentas šių nuostatų 9.2, 9.3 ir 9.7 papunkčiuose nurodytus dokumentus pateikia asmeniškai, dokumentus priėmęs asmuo, patikrinęs, ar jie atitinka pateiktas kopijas, grąžina pretendentui. Pateiktų dokumentų kopijos negrąžinamos.
2. Jeigu dokumentai siunčiami elektroniniu paštu, dokumentų originalus pretendentai privalo pateikti konkurso dieną pranešime nurodytu laiku.
3. Pretendentams nepateikus dokumentų originalų ar sutikrinant nustačius, kad pateikti dokumentai neatitinka elektroniniu paštu pateiktų dokumentų kopijų, pretendentui neleidžiama dalyvauti konkurse, ir apie tai pažymima pretendentų prašymų registravimo žurnale.
4. Pretendentui, kuris atitinka konkurso skelbime nustatytus specialius reikalavimus ir kuris neigiamai atsakė į pretendento anketos 3–6 klausimus, pretendento dokumentus priimantis asmuo per 5 darbo dienas nuo pretendentų dokumentų priėmimo pabaigos parengia pranešimą apie dalyvavimą pretendentų atrankoje, nurodydamas jos datą, vietą ir laiką o, nuostatų 12 punkte nurodytu atveju – ir apie dokumentų pateikimo laiką. Pranešimas išsiunčiamas prašyme nurodytu pretendento elektroninio pašto adresu.

Pretendentui, kuris neatitinka konkurso skelbime nustatytų specialių reikalavimų ir/ar kuris teigiamai atsakė į bent vieną pretendento anketos 3–6 klausimą, pretendentų dokumentus priimantis asmuo per 5 darbo dienas nuo pretendentų dokumentų priėmimo pabaigos parengia pranešimą dėl pateiktų dokumentų neatitikimo nustatytiems reikalavimams, nurodydamas priežastis, kodėl jam neleidžiama dalyvauti konkurse. Pranešimas išsiunčiamas prašyme nurodytu pretendento elektroninio pašto adresu.

**IV SKYRIUS**

**KOMISIJOS SUDARYMAS IR PRETENDENTŲ ATRANKA**

1. Jeigu bent vienam pretendentui išsiunčiamas arba įteikiamas šių nuostatų 14 punkte nurodytas pranešimas apie leidimą dalyvauti pretendentų atrankoje, ne vėliau kaip prieš 3 darbo dienas iki konkurso sudaroma konkurso komisija.
2. Komisiją turi sudaryti nuo 3 iki 5 narių. Komisija sudaroma Centro direktoriaus įsakymu, kuriame nurodomi: komisijos pirmininkas, komisijos nariai ir komisijos sekretorius. Komisijos sekretorius nėra komisijos narys. Į komisijos sudėtį turi būti įrašytas tiesioginis būsimo darbuotojo vadovas. Jei konkurso metu nusprendžiama pateikti praktinę užduotį, įsakyme apie komisijos sudarymą nurodomas komisijos narys, kuris vertins praktinę užduotį.
3. Komisijos nariai su pretendentų pateiktais dokumentais susipažįsta ne vėliau kaip likus vienai darbo dienai iki konkurso, pretendentų dokumentai išsiunčiami jiems elektroniniu paštu. Kai konkurso komisijos darbe dėl svarbių priežasčių negali dalyvauti kuris nors jos narys, ši komisija gali dirbti, jeigu jos darbe dalyvauja daugiau kaip pusė komisijos narių. Kai konkurso komisijos darbe dėl svarbių priežasčių negali dalyvauti jos pirmininkas, šią komisiją sudaręs asmuo raštu paveda kitam konkurso komisijos nariui atlikti komisijos pirmininko funkcijas.
4. Jeigu paaiškėja, kad komisijos narys yra pretendento sutuoktinis, artimas giminaitis ar asmuo, susijęs svainystės ryšiais, arba yra kitokių aplinkybių, kurios kelia abejonių dėl šio asmens šališkumo, komisijos narys turi nusišalinti.
5. Konkursas turi įvykti per 30 kalendorinių dienų nuo paskutinės dokumentų priėmimo dienos.
   1. Susidarius ekstremaliai situacijai valstybėje ar rajone konkursas gali būti atšaukiamas, apie tai raštu informuojant pretendentus.
6. Pretendentai, atvykdami į konkursą, privalo turėti asmens tapatybę patvirtinantį dokumentą. Pretendentams, nepateikusiems asmens tapatybę patvirtinančio dokumento, neleidžiama dalyvauti konkurse ir apie tai pažymima pretendentų prašymų registravimo žurnale. Pretendentai gali pateikti kitą asmens tapatybę patvirtinantį dokumentą, nei tą, kurio kopija pateikta pretendentų dokumentus priimančiam asmeniui.
7. Pretendentų eiliškumas nustatomas pagal abėcėlę.
8. Pokalbio metu tikrinamas pretendentų gebėjimas vykdyti pareigybės, dėl kurios vyksta konkursas, pareigybės aprašyme nustatytas funkcijas, taip pat teisės aktų išmanymas, motyvacija eiti siekiamas pareigas, sugebėjimas bendrauti ir pan. Vertinama pretendento profesinė patirtis, dalykinės savybės, tam tikri įgūdžiai (pvz., užsienio kalbos mokėjimas ir kt.) gali būti tikrinami atliekant praktines užduotis raštu arba žodžiu. Jeigu eiti pareigas būtini tam tikri įgūdžiai, atsižvelgiama į tai, kaip šie įgūdžiai galėtų būti taikomi einant konkrečias pareigas. Pretendentui pateikus dokumentus apie atitinkamų įgūdžių įgijimą, šie įgūdžiai gali būti netikrinami.
9. Pokalbis vykdomas individualiai, kitiems pretendentams nedalyvaujant. Pokalbio eigai fiksuoti daromas skaitmeninis garso įrašas, kuris saugomas kartu su konkurso protokolu. Pokalbio metu kiekvienas komisijos narys pateikia vienodus klausimus visiems pretendentams. Pretendentams gali būti užduodami jų atsakymus patikslinantys klausimai.
10. Komisijos pirmininkas ir komisijos nariai vertina atrankoje dalyvaujančių pretendentų atsakymus ir/arba praktinės užduoties atlikimą nuo 0 iki 10 balų. Blogiausias įvertinimas yra 0 balų, geriausias – 10 balų. Komisijos nariai pildo pretendentų vertinimo lentelę (šių nuostatų 4 priedas). Pretendento surinkti balai apskaičiuojami taip: pretendentui paskirtų balų vidurkiai sudedami ir padalijami iš komisijos narių skaičiaus.
11. Pretendentas, surinkęs mažiau kaip 6 balus už vieną testą ( mažiau kaip 12 balų - už du testus), laikomas nepraėjusiu pretendentų atrankos.
12. Jeigu keli pretendentai surinko vienodą didžiausią balų skaičių (bet ne mažesnį kaip 6 balus), papildomo pokalbio metu vertinami šių pretendentų privalumai, nurodyti jų pateiktuose privalumų sąrašuose. Pokalbis organizuojamas ir vertinamas taip, kaip nurodyta šių nuostatų 24 ir 25 punktuose. Komisijos nariai pildo pretendentų privalumų vertinimo lentelę (šių nuostatų 5 priedas).
13. Konkursas pradedamas pretendentams praneštu laiku. Konkursas pradedamas ir baigiamas tą pačią dieną. Konkurso rezultatai įforminami protokolu (šių nuostatų 6 priedas). Protokolą pasirašo visi komisijos darbe dalyvavę nariai ir komisijos sekretorius. Laimėjęs konkursą pretendentas pasirašo konkurso protokole, kad sutinka eiti konkurse laimėtas pareigas. Su konkurso rezultatais atrankoje dalyvavę pretendentai supažindinami pasirašytinai.

Jeigu konkursą laimėjęs pretendentas nepasirašo darbo sutarties ir atsisako eiti pareigas, į jas gali būti skiriamas antrasis (kitas iš eilės pagal konkurso rezultatus ir taip toliau) atranką praėjęs ir daugiausiai balų surinkęs pretendentas.

1. Konkursas laikomas įvykusiu, jeigu jame dalyvavo nors vienas pretendentas ir jis surinko 6 ir daugiau balų.
2. Komisijos narių siūlymu, atsižvelgiant į darbuotojo profesinę kvalifikaciją ir jam keliamus uždavinius, iki darbuotojo kasmetinio veiklos vertinimo jam gali būti nustatyta ne didesnė kaip 20 procentų pareiginės algos pastoviosios dalies kintamoji dalis.
3. Pretendentas, surinkęs didžiausią balų skaičių, skiriamas į pareigas ne anksčiau kaip po 3 darbo dienų ir ne vėliau kaip po 14 darbo dienų po konkurso pabaigos. Konkurso laimėtojo ir darbuotoją į pareigas priimančio asmens susitarimu 14 darbo dienų terminas gali būti sutrumpintas arba pratęstas.

**V SKYRIUS**

**BAIGIAMOSIOS NUOSTATOS**

1. Konkursas laikomas neįvykęs, jeigu:
   1. paskelbus konkursą nė vienas pretendentas nepateikė šių nuostatų 9 punkte nurodytų dokumentų;
   2. šių nuostatų 14 punkte nurodyti pranešimai apie dalyvavimą pretendentų atrankoje neišsiųsti nė vienam pretendentui;
   3. nė vienas pretendentas nepraėjo pretendentų atrankos;
   4. šių nuostatų 27 punkte nustatytu atveju nelieka nė vieno pretendento, kuris galėtų būti laikomas laimėjusiu konkursą.
2. Konkursui neįvykus, konkursas nuostatų nustatyta tvarka skelbiamas iš naujo.
3. Dalyvavęs pretendentų atrankoje, bet nelaimėjęs konkurso pretendentas gali apskųsti konkurso rezultatus ir komisijos sprendimą ne vėliau kaip per 3 darbo dienas konkursą organizavusios įstaigos vadovui ir/arba teismui Lietuvos Respublikos administracinių bylų teisenos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Konkursų Akmenės rajono paramos šeimai centro darbuotojų pareigoms užimti organizavimo nuostatų 1 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas, telefono Nr., el. pašto adresas)

Akmenės rajono paramos šeimai

centro direktorei Violetai Mikštienei

**PRAŠYMAS DĖL DALYVAVIMO KONKURSE**

20\_\_ m. \_\_\_\_\_\_\_\_\_\_\_\_\_mėn. \_\_ d.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(dokumento sudarymo vieta)

Prašau leisti dalyvauti konkurse\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nurodyti pareigas)

pareigoms užimti.

\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

Konkursų Akmenės rajono paramos šeimai centro darbuotojų pareigoms užimti organizavimo nuostatų 2 priedas

**PRETENDENTO ANKETA**

1. Pretendentas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

(vardas, pavardė)

2. Įstaiga ir pareigybė, į kurią pretenduojama, pavadinimas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

* + - 1. Ar šios anketos 2 punkte nurodytoje įstaigoje dirba asmenys, su kuriais Jus sieja artimi giminystės ar svainystės ryšiai (tėvai, įtėviai, broliai, seserys ir jų vaikai, seneliai, sutuoktinis, vaikai, įvaikiai, jų sutuoktiniai ir jų vaikai, taip pat sutuoktinių tėvai, broliai, seserys ir jų vaikai), ir ar kurio nors iš minėtų asmenų ir Jūsų darbas įstaigoje taptų susijęs su vieno tiesioginiu pavaldumu kitam arba su vieno teise kontroliuoti kitą?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.(jeigu taip – nurodykite tokio asmens pareigas, vardą ir pavardę)

* + - 1. Ar esate pripažintas kaltu dėl sunkaus ar labai sunkaus nusikaltimo, nusikaltimo valstybės tarnybai ir viešiesiems interesams ar korupcinio pobūdžio nusikaltimo, nusikaltimo, kuriuo padaryta turtinė žala valstybei, padarymo ir turite neišnykusį ar nepanaikintą teistumą\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (jeigu taip, nurodykite, kada ir už ką nuteistas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

* + - 1. Ar esate pripažintas kaltu dėl baudžiamojo nusižengimo valstybės tarnybai ir viešiesiems interesams ar korupcinio pobūdžio baudžiamojo nusižengimo padarymo ir nuo apkaltinamojo nuosprendžio įsiteisėjimo dienos nepraėjo 3 metai? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (jeigu taip, nurodykite, kada ir už ką nuteistas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

* + - 1. Ar esate pripažintas kaltu įsiteisėjusiu apkaltinamuoju teismo nuosprendžiu už nusikaltimus žmogaus seksualinio apsisprendimo laisvei ir neliečiamumui, už vaiko išnaudojimą pornografijai, pelnymąsi iš vaiko prostitucijos, vaiko įtraukimą į prostituciją ar disponavimą pornografinio turinio dalykais, kuriuose vaizduojamas vaikas arba asmuo pateikiamas kaip vaikas, vaiko pirkimą arba pardavimą, taip pat už kitus tyčinius sunkius ar labai sunkius nusikaltimus ar už analogiškas veikas, numatytas kitų valstybių baudžiamuosiuose įstatymuose, neatsižvelgiant į tai, ar teistumas yra išnykęs ar panaikintas? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (jeigu taip, nurodykite, kada ir už ką nuteistas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

* + - 1. Ar Lietuvos Respublikos įstatymai draudžia Jums eiti pareigas, nurodytas šios anketos 2 punkte, taip pat pareigas šios anketos 2 punkte nurodytoje įstaigoje?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

* + - 1. Ar esate pripažintas neveiksniu (ribotai veiksniu)? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

Pretendentas \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

\_\_\_\_\_\_\_\_\_\_\_\_\_

(data)

Konkursų Akmenės rajono paramos šeimai

centro darbuotojų pareigoms užimti organizavimo

nuostatų 4 priedas

**PRETENDENTŲ VERTINIMO LENTELĖ**

**\_\_\_\_\_\_\_\_\_\_\_\_\_\_\_**

Data

\_\_\_\_\_\_\_\_\_\_\_\_\_\_\_\_\_\_\_\_\_\_

Vieta

Pretendento į \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pareigybę vardas ir pavardė:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1 užduotis (žodžiu)**

|  |  |  |
| --- | --- | --- |
| **Vertinimo klausimai** | **Pretendentų atsakymai** | **Balai** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**2 užduotis (praktinė)**

|  |  |  |
| --- | --- | --- |
| **Praktinės užduotys** | **Praktinės užduoties atlikimas** | **Balai** |
|  |  |  |
|  |  |  |
|  |  |  |

Vertinimo balai:

10 - puikiai

9 – labai gerai

8 – gerai

7 – pakankamai gerai

6 – patenkinamai

5 – pakankamai patenkinamai

4 – silpnai

3 – blogai

2 – labai blogai

1 – atsakė neteisingai

0 – nieko neatsakė, neatliko užduoties

**Maksimalus balų skaičius - balų.**

**Minimalus balų skaičius - 12 balų.**

Komisijos narys \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

Vardas, pavardė Parašas